da de da de da de fi en en en sv da nl de bar da da da da fr da da da da da da da da da nb da de de da da es da da it da da da da da de
Blod og fantasy blandt skolebørn | Dansk Skoleforening for Sydslesvig e.V.
To sydslesvigske noveller indgår i en novelle-konkurrence på Herlufsholm Fantasy Bogmesse, der finder sted den 17. og 18. oktober.
Forfatterne til novellerne er Emma Wiese, 11 år, der går i 6. klasse på Askfelt Danske Skole og Line Jorde, 13 år, der går i 8. klasse på Cornelius Hansen-Skolen. De har begge skrevet en novelle og sendt den ind til Skoleforeningen. Her har dommere fra Skoleforeningen og Dansk Centralbibliotek læst de indsendte noveller og kåret de to bedste. Emmas og Lines. Derfor går Emma og Lines noveller videre til Fantasy Bogmessen på Herlufsholm, en kostskole i et tidligere kloster ved Næstved.
Der var tre kategorier: 10-12 år, 13-15 år og 16-18 år. Novellen skulle skrives i fantasy-genren. I oplægget står, at den »indeholder et element af magi, noget overnaturligt eller fabeldyr«, samt at fortællingen tager udgangspunkt i noget uventet. Blandt de sydslesvigske bidrag var der ingen vindere i kategorien for de 16 til 18-årige.
På Fantasy Bogmessen på Herlufsholm vil en jury bestående af tre forfattere udpege en vinder i hver kategori blandt de indsendte noveller fra hele Danmark og Sydslesvig. Bagefter vil man kunne læse vindernovellerne på www.frilæsning.dk
Gabriele Fischer-Kosmol, der står for Skolebiblioteksudvikling og -rådgivning på Skoleforeningens Center for Undervisningsmidler, siger, at Skoleforeningen deltager i konkurrencen for at fremme skrivelysten blandt de unge.
- Vi vil gerne give forfatterspirerne en platform, der giver dem mulighed for at dyrke deres talent, siger hun og fortæller, at der allerede er konkurrencer om den bedste oplæser og om viden, men der manglede et skulderklap til forfatterne.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Uddrag af Line Jordes novelle:
»Det føles som om hele mit ansigt bliver skåret op i to dele. Jeg begynder at skrige endnu højere, men denne gang ikke af angst, men af smerte. Det føles, som om tiden varer uendelig lang tid. Hvis giften skulle virke, havde alle ulve allerede været døde«.
Uddrag af Emma Wieses novelle:
Ole sagde: »Hvordan kommer jeg endelig hjem igen?«. »Du skal dræbe dragen og bade i hans blod!«. Ole blev godt nok bange, men han tog afsted til dragen. Astro X. gav ham et sværd. »Med dette sværd kan du dræbe dragen, og bade i hans blod og så komme hjem«.
Dansk Skoleforening for Sydslesvig e.V.Stuhrsallee 2224937 Flensburg